title: فاطمة وشاي
text: فاطمة وشاي هي فنانة ؤ ممتلة مغريبية مشهورة ، تزادت فمدينة آسفي ف 3 دجنبر 1955.كبرات فاطمة ؤحلات عينيها فدار كلها فن، حيث كان لواليد ديالها فنان ؤشاعر د لملحون، كان كايديها معاه للمسرح ؤ السينما، ؤ الحفلات د لموسيقا، هادشي خلاها أنها تحب لفن ؤ كبرات الرغبة عندها باش تدخل هاد لعالم، ؤ البداية ديالها كانت ف لمسرح، تألقات ف بزاف د لخدامي ف لميدان د التيليفزيون، بحال متلا مسلسل سرب الحمام، دواير الزمان، المصابون، ؤ وجع التراب. ؤ فالسينما شاركات ففيلم المطرقة ؤالسندان ؤ ياريت.تشهرات عند الجمهور المغريبي بالادوار لواعرة لي كديرهوم، كتقن الدور ديال لمرا المسكينة الدريويشة، ؤ كتقن حتى الأدوار ديال لمرا الواعرة الصعيبة.